CELEX: 62011CN0180
Language: et
Date: 2011-04-18 00:00:00
Title: Kohtuasi C-180/11: Eelotsusetaotlus, mille on esitanud Fővárosi Bíróság (Ungari) 18. aprillil 2011 — Bericap versus Plastinnova 2000

6.8.2011   
            
            
               ET
            
            
               Euroopa Liidu Teataja
            
            
               C 232/11
            
         Eelotsusetaotlus, mille on esitanud Fővárosi Bíróság (Ungari) 18. aprillil 2011 — Bericap versus Plastinnova 2000
   (Kohtuasi C-180/11)
   2011/C 232/20
   Kohtumenetluse keel: ungari
   
      Eelotsusetaotluse esitanud kohus
   
   Fővárosi Bíróság
   
      Põhikohtuasja pooled
   
   
      Kaebuse esitaja: Bericap Záródástechnikai bt
   
      Vastustaja: Plastinnova 2000
   
      Teine mentluspool: Szellemi Tulajdon Nemzeti Hivatala (varem Magyar Szabadalmi Hivatal)
   
      Eelotsuse küsimused
   
   
               1.
            
            
               Kas Euroopa Liidu õigusega on kooskõlas, kui kasuliku mudeli õiguskaitse tühistamise taotlusega seotud otsuse muutmiseks alustatud menetluses toimub meetmete, menetluse ja õiguskaitsevahendite kohaldamine selliselt, et liikmesriigi kohus ei ole seotud poolte nõuete või väidetega ning kohtul on sealhulgas õigus nõuda omal algatusel tema poolt vajalikuks peetud tõendeid?
            
         
               2.
            
            
               Kas Euroopa Liidu õigusega on kooskõlas, kui kasuliku mudeli õiguskaitse tühistamise taotlusega seotud otsuse muutmiseks alustatud menetluses toimub meetmete, menetluse ja õiguskaitsevahendite kohaldamine selliselt, et liikmesriigi kohus ei ole otsuse tegemisel seotud tühistamise kohta tehtud haldusasutuse otsusega või selles tuvastatud faktiliste asjaoludega, eelkõige haldusmenetluse käigus välja toodud tühistamise aluste või haldusmenetluse käigus esitatud seisukohtade, väidete või tõenditega?
            
         
               3.
            
            
               Kas Euroopa Liidu õigusega on kooskõlas, kui kasuliku mudeli õiguskaitse tühistamise uue taotlusega seotud otsuse muutmiseks alustatud menetluses toimub meetmete, menetluse ja õiguskaitsevahendite kohaldamine selliselt, et liikmesriigi kohus jätab uue taotluse tõendite — kaasa arvatud tehnika taset puudutavad tõendid — hulgast välja need tõendid, mis on esitatud juba seoses kasuliku mudeli õiguskaitse tühistamise varasema taotlusega?